રાજકોટઃ શહેરમાં સ્ટેચ્યુ ઓફ યુનિટીનાં લોકાર્પણને લઈ રેલ્વે દ્વારા ખાસ પ્રકારની વિશેષ વ્યવસ્થા ગોઠવવામાં આવી છે. 31 ઓક્ટોબરે રાજકોટ રેલ્વે સ્ટેશનથી એક ખાસ વિશેષ યુનિટી એક્સપ્રેસ દોડાવવામાં આવશે. લોકોને સરદાર અંગે જાણકારી પહોંચાડવાનાં આશયથી ટ્રેન પર સ્ટેચ્યુ ઓફ યુનિટી અને સરદાર પટેલનાં પોસ્ટરો પણ લગાવવામાં આવશે. આ ટ્રેન રામેશ્વર, કન્યાકુમારી અને શિરડી સુધી દોડાવવામાં આવશે. જેમાં 500 જેટલાં મુસાફરોએ અગાઉથી બુકિંગ પણ કરાવી લીધું છે.